Μ.Γ.Π.Σ. Απόλλων Λιτοχώρου

Ο Μ.Γ.Π.Σ. Απόλλων Λιτοχώρου είναι ο αρχαιότερος εν ενεργεία αθλητικός σύλλογος της Πιερίας. Ιδρύθηκε το 1928 και σήμερα τα μέλη του δραστηριοποιούνται στο ποδόσφαιρο και σε άλλα αθλήματα. Η ποδοσφαιρική ομάδα του Απόλλωνα Λιτοχώρου αγωνίζεται σήμερα στην Β΄ Ερασιτεχνική Κατηγορία της Ε.Π.Σ.Π. Πιερίας.Ο σύλλογος ήταν πάντα ενεργός, αναπτύσσοντας πολυσχιδή δραστηριότητα, ακόμα και σε περιόδους οικονομικής και αθλητικής κρίσης. Τα χρώματα της ομάδας είναι το άσπρο και το γαλάζιο.

Ίδρυση 
Ο Μουσικογυμναστικός και Ποδοσφαιρικός Σύλλογος Απόλλων ιδρύθηκε στις 2 Φεβρουαρίου 1928 με απόφαση του Πρωτοδικείου Θεσσαλονίκης (καταστατικό αρ. 158/2-2-1928). Ως σκοπός του συλλόγου αναφέρεται η σωματική και ηθική ανάπτυξη των μελών του και η επίδοσή τους στη μουσική. Τονίζεται επίσης ότι αποτελεί αθλητική οργάνωση. Σε ανακοίνωση του Απόλλωνα (20-5-1928) γίνεται γνωστό ότι το Διοικητικό συμβούλιο του συλλόγου απηύθυνε έκκληση στους Λιτοχωρίτες που ζούσαν κυρίως στις ΗΠΑ να προσέλθουν ως αρωγοί. 

Η ονομασία και η επιλογή του θεού Απόλλωνα για την ομάδα αποδίδεται στον δημοδιδάσκαλο του Λιτοχώρου και αρχαιολάτρη, Παναγιώτη Υετίων. Η σφραγίδα του συλλόγου είναι ένας θυρεός με τον θεό Απόλλωνα με γυρισμένο το κεφάλι προς τα δεξιά. και από κάτω τη χρονολογία ίδρυσης του συλλόγου (1928) με χρυσά γράμματα. Το μπλε και το άσπρο είναι τα χρώματα που επικρατούν.  Ο σύλλογος από την ίδρυσή του έχει τον δικό του ύμνο, σε στίχους του Αθανασίου Κοκκώνη και σύνθεση του Νικόλαου Κωφού ή σύμφωνα με άλλους, του Δημοσθένη Τσίρου.

Τμήμα ποδοσφαίρου 

Οι πρώτοι αγώνες ήταν φιλικοί και διεξήχθησαν το 1930 (Όλυμπος - Β΄ Απόλλων 4-3 και Α΄ Σπάρτακος - Α΄Απόλλων Λιτοχώρου 2-2). Ο πρώτος αγώνας του Απόλλωνα έγινε ενώπιον περισσότερων από 2.000 θεατών στις 22 Ιουλίου 1928 με την ομάδα Μέγας Αλέξανδρος Κατερίνης και ήταν νικηφόρος για τους γηπεδούχους με 4-1.  Ο αγώνας ρεβάνς θα γινόταν στις 29 Ιουλίου 1928 αλλά ματαιώθηκε, καθώς το κλίμα ήταν φορτισμένο. Ακολούθησαν πολλοί αγώνες, ενώ το 1940-49 εξαιτίας του πολέμου ανακόπηκε η αθλητική δραστηριότητα. Ωστόσο, ένας αγώνας μεταξύ του Απόλλωνα και των Γερμανών έγινε στα Κατούνια στις 26 Απριλίου 1943 (δεύτερη ημέρα του Πάσχα), επί Κατοχής.  Την επομένη του αγώνα οι Ναζί προέβησαν σε συλλήψεις πολλών Λιτοχωριτών, αν και είχαν χρησιμοποιήσει τον αγώνα σαν πρόσχημα για να καλλιεργήσουν παραπλανητική ατμόσφαιρα οικειότητας με τους ντόπιους.

Η ομάδα ανασυγκροτήθηκε μετά το 1949 και έδωσε φιλικούς αγώνες ως το 1954. Το 1954 η ομάδα έγινε μέλος της νεοσύστατης Ένωσης Ποδοσφαιρικών Σωματείων Κεντρικής-Δυτικής Μακεδονίας (ΕΠΣΚΔΜ), με έδρα τη Βέροια και με τη συμμετοχή του Δημήτρη Σκλιοπίδη από την Πιερία ως αντιπροέδρου. Ο Απόλλων ξεκίνησε από τη Β΄ κατηγορία το 1954, το 1955-56 βρέθηκε στη Γ΄,  αναδείχθηκε πρωταθλητής και προβιβάστηκε στη Β΄κατηγορία και από τις περιόδους 1956-57 ως και 1967-68 αγωνιζόταν συνεχώς στη Β΄ κατηγορία της Ένωσης. Εν συνεχεία, από το 1968-69 ως και το 1979-80 βρισκόταν αδιαλείπτως στην Α΄ κατηγορία της ΕΠΣ Κεντρικής-Δυτικής Μακεδονίας.  Το 1970 ο Απόλλων Λιτοχώρου  έγινε το μοναδικό από τα ερασιτεχνικά σωματεία της Ελλάδας που προκρίθηκε στις επόμενες φάσεις του Κυπέλλου Ελλάδας, όπου προκρίθηκε επικρατώντας του Άρη Πτολεμαΐδας και στη συνέχεια αποκλείστηκε από τον Α.Ο. Τρίκαλα.

Το 1980 εντάχθηκε στη νεοσύστατη Ένωση Ποδοσφαιρικών Σωματείων Πιερίας (ΕΠΣ Πιερίας), αποτελώντας ιδρυτικό της μέλος. Την περίοδο 1981-82 η ομάδα πέτυχε για πρώτη φορά να ανεβεί στην Εθνική Ερασιτεχνική Κατηγορία (μετέπειτα Δ΄ Εθνική) και κατέκτησε το Κύπελλο Ερασιτεχνών της ΕΠΣ Πιερίας και έλαβε μέρος στον τελικό του Κυπέλλου των Ερασιτεχνών Βορείου Ελλάδας. Παρέμεινε κατά περιόδους στην Εθνική Ερασιτεχνική (Δ΄ Εθνική).

Γήπεδο 
Η ομάδα έδινε προπολεμικά αγώνες στο δικό της γήπεδο (και πριν το 1928, το επονομαζόμενο Κατούνια, όπως ονομαζόταν το πάρκο του Λιτοχώρου) αλλά και στο γήπεδο της Κατερίνης και έγινε γνωστή από τις συγκρούσεις της με την παλαιά ομάδα του Σπάρτακου Κατερίνης.

Το 1936 χρησιμοποιήθηκε ως γήπεδο ο χώρος όπου βρίσκεται σήμερα η Λέσχη Αξιωματικών Φρουράς Λιτοχώρου (ΛΑΦΛΙ). Από το 1949 ως το 1982 ως γήπεδο χρησιμοποιήθηκε το Δημοτικό (παλαιότερα Κοινοτικό) Γυμναστήριο του Λιτοχώρου. Από το 1982 ως σήμερα ο Απόλλων αγωνίζεται στο σύγχρονο Δημοτικό Γυμναστήριο του Λιτοχώρου "Πύρρος Δήμας", που φέρει το όνομα του Ολυμπιονίκη.

Αρχηγοί και προπονητές 
Ο πρώτος αρχηγός της ομάδας (που εκτελούσε και χρέη προπονητή) ήταν ο Δημήτριος Παυλίδης (1954-1958), ακολουθούμενος από τον Μιχαήλ Παπαοικονόμου (1958-1962). 

Πρώτος προπονητής του Απόλλωνα υπήρξε ο Αλέξανδρος Χελιδώνης, την περίοδο 1962-63. Το ρεκόρ συμμετοχών στον πάγκο της ομάδας κατέχει ο Δημήτριος Μυτιληναίος (10 αγωνιστικές περίοδοι). Ο παίκτης και παράλληλα τερματοφύλακας με τις πιο πολλές συμμετοχές σε διοργανώσεις είναι ο Ιωάννης Γεωργούσης (1950-1975, με 25 ποδοσφαιρικές χρονιές).

Αναλυτικά οι προπονητές:
1962-1963: Αλέξανδρος Χελιδώνης
1963-1965: Κανείς
1965-1969: Δημήτριος Παρασκευόπουλος
1969-1971: Παρασκευάς Πορτοκαλίδης
1971-1972: Θεοχάρης Κρεοπωλίδης
1972-1974: Αλέκος Χελιδόνης
1974-1976: Δημήτριος Μακρής
1976: Στυλιανός Δημόπουλος
1976: Κωνσταντίνος Κολωνιάρης
1976-1977: Δημήτριος Μακρής
1977-1978: Ιωάννης Μυστακίδης
1978-1979: Ευάγγελος Καραφουλίδης
1979-1981: Κωνσταντίνος Μπίκας
1981-1986: Δημήτριος Μυτιληναίος
1986-1987: Κύριλλος Παντελιάδης
1987-1988: Δημήτριος Μυτιληναίος
1988-1990: Νικόλαος Καλαμπάκας
1990-1991: Δημήτριος Μυτιληναίος
1991-1992: Νικόλαος Καλαμπάκας
1992-1993: Ιωάννης Γιαννούλης
1993-1995: Λάζαρος Ρέππας
1995: Δημήτριος Λιάπης
1995: Λάκης Παπαϊωάννου
1995-1996: Νικόλαος Καλαμπάκας
1996-1997: Σάκης Λιάγκας
1998: Λάζαρος Τζιούτζιος
1998-1999: Δημήτριος Μυτιληναίος
1999-2001: Νικόλαος Μυρσίνης
2001-2002: Γεώργιος Νίκας
2002-2003: Σάκης Λιάγκας
2003: Λάζαρος Τζιούτζιος
2003-2004: Δημήτριος Μυτιληναίος
2004: Χρήστος Χασιώτης
2004-2008: Σάκης Λιάγκας
2008-2009: Κωνσταντίνος Τσαγκαλίδης, Ευριπίδης Γκούμας
2009-2010: Χρήστος Χασιώτης, Γεώργιος Σκέντος
2010-2011: Γεώργιος Γεωργιάδης, Κωνσταντίνος Μυστακίδης
2011-2012: Κωνσταντίνος Μυστακίδης, Αβραάμ Κωνσταντινίδης
2012-2013: Δημήτριος Μυτιληναίος, Νικόλαος Μαρνέλης
2013-2014: Νικόλαος Τσιτσιλίκας
2014-2015: Ρούλης Παπαδόπουλος
2015-2016: Χρήστος Χασιώτης
2016-2017: Δημήτριος Μυτιληναίος, Ιωάννης Μυστακίδης
2017-2018: Ιωάννης Μυστακίδης, Χρήστος Χασιώτης
2018-2021: Χρήστος Χασιώτης
2022-σήμερα: Λιάγκας

Υποδομές 
Ο σύλλογος έχει και πολλά τμήματα υποδομών με σκοπό την ανάπτυξη του ποδοσφαίρου στο Λιτόχωρο. Τα τμήματα είναι:

 Κ-8
 Κ-10
 Κ-12
 Κ-14
 Κ-16

Τα τμήματα υποδομών της ομάδας έχουν κερδίσει πολλά πρωταθλήματα τις Ε.Π.Σ. Πιερίας και τουρνουά στα οποία έχουν συμμετάσχει.

Άλλα τμήματα 
Εκτός από το κυριότερο τμήμα του συλλόγου, που είναι το ποδοσφαιρικό, ο Απόλλων Λιτοχώρου κατά καιρούς λειτούργησε και άλλα τμήματα. Ειδικότερα, λειτούργησε καλλιτεχνικό τμήμα, με σημαντικότερα στοιχεία του τη μαντολινάτα, τη φωνητική χορωδία και το θεατρικό τμήμα. Το τμήμα στίβου ξεκίνησε με αγώνες των 500 μέτρων το 1928 και το 1930 ο σύλλογος απέκτησε και άλλα αθλητικά όργανα, για την ανάπτυξη του κλασικού αθλητισμού. Μετά το 1951 έλαβε μέρος σε διανομαρχιακούς αγώνες και σε αθλητικούς αγώνες που διοργάνωνε η Υπηρεσία Σωματικής Αγωγής στην Κατερίνη. Τον Σεπτέμβριο του 1951 ψηφίστηκε για την πληρωμή των εξόδων συμμετοχής για τον Μουσικογυμναστικό Σύλλογο ο Απόλλων, κατά τους Β΄ Παμπιερικούς αγώνες που έγιναν στην Κατερίνη στις 8 Ιουλίου 1951.
Με μέριμνα του συλλόγου διενεργήθηκε έρανος ανάμεσα στους πιο εύπορους κατοίκους της κοινότητας, με σκοπό να συγκεντρωθούν χρήματα για να συντηρηθεί το Γυμνασιακό Παράρτημα Λιτοχώρου. 

Το 1937 ο Απόλλων απέκτησε και ορειβατική ομάδα, η οποία διοργάνωσε αναβάσεις στον Όλυμπο, με πρώτη δράση την ανάβαση (16 Μαΐου 1937) στο Άντρο των Μουσών (κοινά: Σπηλιά) σε υψόμετρο 1.750 μέτρων, από ομάδα με επικεφαλής τον Μιχαήλ Καρακίτσιο και τον Ευάγγελο Γιαννουλόπουλο (ή Ολύμπιο Λάκη). Το τμήμα καλαθοσφαίρισης του Απόλλωνα ιδρύθηκε το 1983 και η ομάδα αγωνίστηκε αδιάλειπτα στα ερασιτεχνικά πρωταθλήματα της ΕΚΑΣΚΕΜ. Την περίοδο 1998-99 έφτασε να αγωνίζεται στην Γ΄ εθνική κατηγορία. Ωστόσο, την ίδια χρονιά (1999), το τμήμα καλαθοσφαίρισης διαλύθηκε. Από το 1981 άρχισαν να δημιουργούνται τμήματα υποδομής, προκειμένου να αναπτυχθούν οι σωματικές δυνάμεις και οι δεξιότητες των παιδιών και να αποτελέσουν το φυτώριο για τους ποδοσφαιριστές του μέλλοντος.

Διοικητικό συμβούλιο

Πρόεδροι 
Η θητεία του προέδρου του Διοικητικού Συμβουλίου με βάση το καταστατικό του συλλόγου ήταν για έναν χρόνο. Πρώτος πρόεδρος εξελέγη ο Ευάγγελος Καλακάνης, τον Μάρτιο του 1928, ενώ νωρίτερα, πρώτος πρόεδρος της Προσωρινής Διοικητικής Επιτροπής υπήρξε ο Ευάγγελος Μπιτσκιάρης. Το 1929 πρόεδρος έγινε ο γιατρός Ιωάννης Χουζούρης. Στη συνέχεια (1930) πρόεδρος ήταν ο Δημήτριος Δότσιος. Το 1935 στο αξίωμα ανέλαβε ο Δημοσθένης Τσίρος, το 1936 ο Γρηγόριος Βλαχόπουλος, το 1937, 1939 και 1940 ο Σωτήριος Ζωγράφος και το 1938 ο Γρηγόριος Τριανταφύλλου (Καραγκούνης). Κατά την Κατοχή παρατηρήθηκε απραξία στο σύλλογο. Μετά την ανασυγκρότηση του συλλόγου το 1950 πρώτος πρόεδρος εξελέγη ο Κατράνας Νικόλαος (1950), ο οποίος επανεξελέγη το 1951, ακολουθούμενος από τους Απόστολο Τζουμάκα (1952), Χριστόφορο Φούντα (1953) και Άγγελο Μιχαήλ (1954).
Το καταστατικό του συλλόγου τροποποιήθηκε τα έτη 1954, 1968, 1976 και 2000.  Το 1954 πρόεδρος του Απόλλωνα ήταν ο Άγγελος Μιχαήλ, το 1968 και το 1976 ο Νικόλαος Κατράνας και το 2000 ο Νικόλαος Μυρσίνης.  Ο Κατράνας είναι ο μακροβιότερος πρόεδρος (10 χρονιές), ακολουθούμενος από τους Ιωάννη Καρτσιώτη και Νικόλαο Μυρσίνη (από 4 χρονιές έκαστος).
Το 1980-81, όταν η ομάδα εντάχθηκε στην ΕΠΣ Πιερίας, πρόεδρος ήταν ο Αθανάσιος Ζουρζούρας και το 1981-82 (άνοδος στην Εθνική Ερασιτεχνική) ο Ευάγγελος Κουκιώτης.

Πρόεδροι 
Από το 1928 ως σήμερα, έχουν διατελέσει πρόεδροι οι:

1928: Ευάγγελος Μπιτσκιάρης (προσωρινός)
1928:Ευάγγελος Καλακάνης
1929: Ιωάννης Χουζούρης
1930: Δημήτριος Δότσιος
1935: Δημοσθένης Τσίρος
 1936: Γρηγόριος Βλαχόπουλος
1937: Σωτήριος Ζωγράφος
1938 Γρηγόριος Τριανταφύλλου
1939-1940: Σωτήριος Ζωγράφος
1950-1951: Νικόλαος Κατράνας
1952: Απόστολος Τζουμάκας
1953: Χριστόφορος Φούντας
1954-1956 Άγγελος Μιχαήλ
1956-1958 Νικόλαος Τσίντζας
1958-1960 Νικόλαος Κατράνας
1960-1962 Κωνσταντίνος Κρανιώτης
1962-1964: Αθανάσιος Βρέττας
1964-1968: Νικόλαος Κατράνας

1968-1969: Μιχαήλ Φούντος
1969-1970: Απόστολος Τσιφοδήμος
1970-1971: Μιχαήλ Λέινας
1971-1973: Ιωάννης Κουτσούκης
1973-1974: Νικόλαος Κατράνας
1974-1975: Ιωάννης Κουτσούκης
1975: Νικόλαος Κατράνας
1976: Ελευθέριος Παυλίδης 
1976-1977: Αθανάσιος Ζουρζούρας
1977-1979: Ελευθέριος Παυλίδης
1979-1981: Αθανάσιος Ζουρζούρας
1981-1983: Ευάγγελος Κουκιώτης
1983-1985: Κωνσταντίνος Πουρνάρας
1985-1987: Γεώργιος Κουτρούλας
1987-1989: Γεώργιος Κουτσιμανής
1989-1990: Απόστολος Κολωνιάρης
1990-1991: Γεώργιος Κουτρούλας
1991-1993: Αθανάσιος Σάλτας

1993-1997: Ιωάννης Καρτσιώτης
1997-1998: Παντελής Ανδριάς
1998-2001: Νικόλαος Μυρσίνης
2001-2002: Γεώργιος Νίκας
2002-2003: Νικόλαος Βεροίας
2003-2004: Απόστολος Κουλιάνος
2004-2005: Νικόλαος Βεροίας
2005-2006: Ζαφείρης Μποσνάκης
2006-2007: Νικόλαος Τσιαργαλής
2007-2008: Στέφανος Βακουφτσής
2008-2009: Νικόλαος Μυρσίνης, Απόστολος Κουλιάνος
2009-2011: Αστέριος Κλιγκόπουλος
2011-2012: Χρήστος Κούκουλης
2012-2014: Χρήστος Κρανιώτης
2014-2016: Γεώργιος Παπαγεωργίου
2016-2017: Κωνσταντίνος Καψάλης
2017-2018 Απόστολος Βακλαβάς
2018-2019: Αθανάσιος Τσιαργαλής
2019-2022: Ευάγγελος Παυλίδης

Διακρίσεις 
Ο σύλλογος έχει κερδίσει τα εξής τρόπαια:

 Πρωτάθλημα Α' ΕΠΣ Πιερίας (4): 1981-82, 1987-88, 1994,95, 2005-2006
 Κύπελλο ΕΠΣ Πιερίας (2): 1981-82, 1990-91, Φιναλίστ 1984-85, 2000-01, 2007-08,

Σημαντικοί Παίκτες 

 Αλέξανδρος Τζιόλης
 Νίκος Τροϊρης
 Αθανάσιος Παπαιωάννου
 Μιλτιάδης Γιαπιτζής
 Αθανάσιος Λιάγκας
 Διονύσιος Μπαλάφας
 Δημήτριος Καλαμπάκας
 Γεώργιος Οικονόμου

Βιβλιογραφία 
Σωτήριος Δ. Μασταγκάς, Ποδοσφαιρικός Σύλλογος Απόλλων Λιτοχώρου 1928-2008, Δήμος Λιτοχώρου 2008 (Α΄ Τόμος).
Σωτήριος Δ. Μασταγκάς, Μουσικογυμναστικός & Ποδοσφαιρικός Σύλλογος Απόλλων Λιτοχώρου 1928-2018 (Β΄τόμος), Λιτόχωρο 2018.

Παραπομπές 

Αθλητικοί σύλλογοι